stanford-oval/wikipedia huggingface dataset:
Touch Me (Samantha Foxin albumi)
Kappaleet

"Touch Me (I Want Your Body)" 3:50  (Säv ja san. M. Shreeve, J. Astrop, ja P. Q. Harris)
"I'm All You Need" 4:30  (Säv ja san. J. Astrop ja K. Moline)
"Suzie, Don't Leave Me With Your Boyfriend" 3:58  (Säv ja san. J. Astrop)
"Wild Kinda Love" 3:37  (Säv ja san. M. Shreeve ja O. Van Geldern)
"Hold On Tight" 3:39  (Säv ja san. J. David)
"Do Ya Do Ya (Wanna Please Me)" 3:53  (Säv ja san. M. Bissell ja G. Richardson)
"Baby I'm Lost for Words" 3:51  (Säv ja san. E. Howell)
"It's Only Love" 3:22  (Säv ja san. M. Mullins ja M. Ruiz)
"He's Got Sex" 3:55  (Säv ja san. S. McClusky ja D. Wayne)
"Drop Me a Line" 3:49  (Säv ja san. M. Mullins)
Kappaleet > Tuottajat

Jon Astrop, kappaleet 1, 2, 3, ja 4
Pete Q. Harris, kappaleet 1, ja 4
John David, kappale 5
Steve Lovell, kappale 6
Steve Power, kappale 6
Phil Nicholas, kappaleet 7, 9, ja 10
Richard Jon Smith, kappale 8
Triathlon Pan-Amerikan kisoissa 2019

Triathlonissa kilpailtiin Pan-Amerikan kisoissa 2019 27. – 29. heinäkuuta 2019. Kilpailut käytiin Chorrillosissa. Naisille ja miehille oli omat kilpailut, joiden lisäksi kilpailtiin sekaviestikilpailu.
Mitaliyhteenveto

| Laji | Kultaa | Hopeaa | Pronssia |
| --- | --- | --- | --- |
| Miehet   tiedot |  Crisanto Grajales |  Manoel Messias |  Luciano Taccone |
| Naiset   tiedot |  Luisa Baptista |  Vittoria Lopes |  Cecilia Pérez Flores |
| Sekaviesti   tiedot |  Brasilia Lusia Baptista Kaue Willy Vittoria Lopes Manoel Messias |  Kanada Desirae Ridenour Charles Paquet Hannah Rose Alexis Lepage |  Meksiko Cecilia Pérez Flores Irving Pérez Claudia Rivas Crisanto Grajales |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Brasilia | 2 | 2 | 0 | 4 |
| 2. |  Meksiko | 1 | 0 | 2 | 3 |
| 3. |  Kanada | 0 | 1 | 0 | 1 |
| 4. |  Argentiina | 0 | 0 | 1 | 1 |
| Yhteensä | Yhteensä | 3 | 3 | 3 | 9 |
The Evil Divide

| The Evil Divide Death Angel |
| --- | --- | --- |

Studioalbumin tiedot
 Äänitetty : 2015–2016, AudioHammer Studios, Sanford, Florida
 Julkaistu: 27. toukokuuta 2016
 Tuottaja(t): Jason Suecof
 Tyylilaji: thrash metal
 Kesto: 45.13
 Levy-yhtiö: Nuclear Blast
Listasijoitukset
  Billboard 200: 98.
Death Angelin muut julkaisut
| The Dream Calls for Blood 2013 | The Evil Divide 2016 | Humanicide 2019 |
The Evil Divide on thrash metal -yhtye Death Angelin kahdeksas studioalbumi, joka julkaistiin 27. toukokuuta 2016 levymerkillä Nuclear Blast. Albumi on tyyliltään edeltäjiään orgaanisempi ja siinä on vaikutteita NWOBHM:sta.
Albumi nousi Yhdysvalloissa Billboard 200 -listan sijalle 98.
Vastaanotto

Albumi sai hyvän vastaanoton. Soundin Henri Eerola antoi albumille neljä tähteä viidestä, ja sanoi yhtyeen parantaneen otettaan jokaisella julkaisullaan. Hänestä laulaja Mark Oseguedan ulosanti on parantunut, kappaleiden melodian ja rakenteen kokeneen tietoisen muutoksen ja albumin olevan kahdeksas perättäinen tasapainoinen kokonaisuus yhtyeen julkaisuhistoriassa. Myös Metal Injectionin arvioija sanoi positiivissävytteisesti lauluäänen menettäneen ”Hollywoodia”. Hän väitti albumin jakavan uuden ja vanhan koulukunnan fanit, ja uskoo ajan näyttävän miten se kestää aikaa. Hän piti albumia yhtyeen siihenastisista raskaimpana. Viihdesivusto Imperiumin Marko Saarinen antoi albumille yhdeksän tähteä kymmenestä. Hän luonnehti albumia tyylipuhtaaksi thrash metaliksi, jonka erinomaiset soundit eivät välttämättä miellytä yhtyeen vanhoja, vannoutuneita faneja.
Kappaleet

The Moth – 4.38
Cause for Alarm – 3.22
Lost – 4.57
Father of Lies – 5.05
Hell to Pay – 3.12
It Can't Be This – 4.16
Hatred United / United Hate – 5.17
Breakaway – 4.01
The Electric Cell – 4.38
Let the Pieces Fall – 5.47
Kappaleet > Rajoitetun digipak painoksen bonuskappale

Wasteland – 5.18 (The Mission cover)
Kokoonpano

Mark Osegueda – laulu
Rob Cavestany – kitara
Ted Aguilar – kitara
Damien Sisson – basso
Will Carroll – rummut
Arvostelut

Angry Metal Guy:
Imperiumi.net:
Metal Injection: 7.5/10
Soundi:
Aiheesta muualla

The Evil Divide Discogsissa. (englanniksi)
Albumi The Evil Divide Encyclopaedia Metallum -sivustolla (englanniksi)
Lynovytsja

| Lynovytsja (Линовиця) |
| --- | --- |
 Näkymä Lynovytsjasta
 lippu:  vaakuna
 Tšernihivin alue Ukrainassa, alla kaupungin sijainti alueella
 Lynovytsja
 Koordinaatit: 50.4641°N, 32.3963°E 
Valtio:  Ukraina
Alue:  Tšernihivin alue
Piiri:  Prylukyn piiri
Väkiluku (2021):  2 640
Aikavyöhyke:  UTC+2
 – Kesäaika:  UTC+3
Postinumero:  17584
Suuntanumero(t):  +380 4637
 
 http://linovitsa-otg.gov.ua 
Infobox OKVirheellinen NIMI-arvo: 
Lynovytsja (ukr. Линовиця) on kaupunkityyppinen taajama Ukrainan Tšernihivin alueella. Lynovytsja on osa Prylukyn piiriä. Vuoden 2021 alussa Lynovytsjan taajamassa arvioitiin asuvan 2 640 henkeä.
Kuvagalleria

Lynovytsjan rautatieasema
Linja-autopysäkki Lynovytsjassa
Teemu Seppänen

| Teemu Seppänen> Henkilötiedot |
| --- | --- |
Syntynyt: 28. lokakuuta 1986 (ikä 37) Suomussalmi
Kansalaisuus:   Suomi
Jääkiekkoilija
Lempinimi:  Sepi
Pelipaikka:  maalivahti
Hanska:  vasen
Pituus:  168 cm
Paino:  78 kg
Seura
Seura:  Hokki
Sarja:  Mestis
Tehtävä:  maalivahtivalmentaja
Pelaajaura
Pääsarjaura:  2014–2019
Seurat:  SuPS (II-div.) Hokki (Mestis) Jokipojat (Mestis) Jukurit (Mestis) SaPKo (Mestis) Aristan Temirtau (Kazakstan) Arlan Kokshetau (Kazakstan) Gentofte Stars (Tanska) Odense Bulldogs (Tanska) KuKi HT (II-div.)
Teemu Seppänen (28. lokakuuta 1986 Suomussalmi) on suomalainen entinen jääkiekkomaalivahti. Hän pelasi suurimman osan urastaan Mestiksessä, jossa Seppänen edusti Kajaanin Hokkia, Jokipoikia, Mikkelin Jukureita ja Savonlinnan Pallokerhoa. Hän saavutti Jukureissa Mestis-hopeaa vuonna 2011. Varsin pienikokoinen, vain 168 cm pitkä Seppänen palkittiin myös kauden 2009–2010 päätteeksi sarjan parhaana maalivahtina. Hän loi myös pääsarjauraa yhteensä viisi kautta ammattilaisena Kazakstanissa sekä Tanskassa, jossa Seppänen saavutti Metal Ligaenin hopeaa Gentofte Starsissa vuonna 2017. Hän puki urallaan myös Tapparan paidan kuuteen SM-liigaotteluun, mutta ei saanut siellä kuitenkaan peliaikaa. Seppänen toimii nykyään Hokin Mestis-joukkueen maalivahtivalmentajana.
Ura > Seuraura > Juniorivuodet

Seppänen aloitti jääkiekkoilun omien sanojensa mukaan noin viisivuotiaana Suomussalmen Palloseurassa. Hän debytoi seuran miesten II-divisioonajoukkueessa vain 14-vuotiaana kaudella 2000–2001, kun Seppänen vaihdettiin joukkueensa maalille ottelussa Etelä-Portimo -72:ta vastaan SuPSin ollessa tappiolla 8–0. Hänelle kirjattiin Seppäsen omien sanojen mukaan noin 40 torjuntaa ja neljä päästettyä maalia. Seuraavaksi kaudeksi 2001–2002 Seppänen siirtyi Kajaanin Hokin C-nuoriin. Hän esiintyi kauden aikana myös seuran miesten Suomi-sarjajoukkueessa luukkuvahtina, mutta Seppänen ei kuitenkaan saanut peliaikaa. Hokin kausi päättyi sarjan mestaruuteen ja sarjanousuun Mestikseen.
Kaudeksi 2002–2003 Seppänen siirtyi Tapparan B-nuoriin. Kausi 2003–2004 hänellä meni pääosin seuran B-nuorissa, mutta Seppänen pelasi osan kaudestaan myös Tapparan A-nuorissa, jossa kaksi puettua playoff-ottelua oikeuttivat hänet voittamaan kauden päätteeksi A-nuorten Suomen-mestaruuden. Kaudella 2004–2005 Seppänen nousi A-nuorten pääasialliseksi vastuunkantajaksi. Kaudella 2005–2006 hän puki Tapparan paidan neljään SM-liigaotteluun, mutta Seppänen ei saanut kuitenkaan peliaikaa. Hän kuitenkin debytoi kauden aikana miesten peleissä pelattuaan yhden Mestis-ottelun alle 20-vuotiaiden maajoukkueessa.
Ura > Seuraura > Siirtyminen Mestikseen

Seppänen palasi kaudeksi 2006–2007 vuoden mittaisella Mestis-sopimuksella Kajaanin Hokkiin. Hän ja Petri Koivisto lähtivät kauteen niin ikään Joni Myllykosken haastajina. Seppänen jäi lopulta joukkueen kolmosmaalivahdiksi ja hän sai pelasi alkukaudella vain yhden ottelun. Seppänen haki pelituntumaa myös kahden ottelun verran Hokin A-nuorista, kunnes tammikuussa 2007 seura lainasi hänet loppukaudeksi toiseen Mestis-joukkueeseen, Jokipoikiin kuukauden loppuun asti kestävällä sopimuksella. Joukkue tarvitsi ensisijaisesti paikkaajaa talviuniversiadeihin lähteneelle Pekka Sorsalle. Lopulta Seppänen syrjäytti Sorsan Jokipoikien kakkosmaalivahtina ja jatkoi joukkueessa kauden loppuun pääasiassa Alexander Salákin aisaparina pelaten seitsemän runkosarja- ja yhden playoff-ottelun. Toukokuussa 2007 Seppänen teki Jokipoikien kanssa vuoden mittaisen jatkosopimuksen. Hän lähti kauteen 2007–2008 kanadalaisen Jocelyn Guimondin aisaparina. Kaksikko jakoi torjuntavastuun alkukaudella varsin tasaisesti, mutta Guimond ei kuitenkaan sopeutunut kilpailuasetelmaan ja siirtyi joulukuussa 2007 Vaasan Sportiin. Seppänen jatkoi loppukaudella Jokipoikien selkeänä ykkösmaalivahtina aisaparinaan A-nuorista nostettu Jasu Salminen.
Ura > Seuraura > Läpimurto Mestiksen huipulle

Kaudeksi 2008–2009 Seppänen palasi vuoden mittaisella sopimuksella Hokkiin. Hän nousi joukkueen pääasialliseksi vastuunkantajaksi torjuen 25 runkosarjaottelussa yhden nollapelin ja 11 playoff-ottelussa kolme nollapeliä. Seppäsellä oli koko Mestiksen pudotuspelien paras torjuntaprosentti (94,6%). Hän torjui Hokin kauden päätteeksi Mestis-pronssiin. Joulukuussa 2008 seura vuokrasi Seppäsen loppuvuodeksi Tapparan SM-liigajoukkueeseen, kun Harri Säteri liittyi Suomen alle 20-vuotiaiden MM-leiriryhmään. Hän puki kahteen SM-liigaotteluun, mutta jäi kuitenkin ilman peliaikaa. Kaudella 2009–2010 Seppäsellä oli koko Mestiksen runkosarjan paras torjuntaprosentti (92,4%) ja eniten torjuttuja nollapelejä (6), vaikka Hokki ei edennytkään pudotuspeleihin. Hänet palkittiin kauden päätteeksi sarjan parhaana maalivahtina ja valittiin toiseen tähdistökentälliseen. Lokakuussa 2009 Hokki lainasi Seppäsen taas runsaan viikon ajaksi Tapparan SM-liigajoukkueeseen, mutta hän jäi kuitenkin jälleen ilman peliaikaa.
Seppänen siirtyi kaudeksi 2010–2011 jatkamaan Mestis-uraansa vuoden mittaisella sopimuksella Mikkelin Jukureihin. Hän pelasi suurimman osan runkosarjan otteluista torjuen 30 ottelussa kolme nollapeliä, mutta kevätkaudella Seppänen jäi kuitenkin kakkosmaalivahdiksi Kai Tillaselle. Hän pelasi vain yhden playoff-ottelun. Seppänen voitti kauden päätteeksi Mestis-hopeaa. Myös kauteen 2011–2012 hän lähti Tillasen aisaparina, mutta Tommi Nikkilän vahvistettua Jukurien maalivahtiosastoa joulukuussa 2011 Seppänen jäi joukkueen kolmosmaalivahdiksi. Tammikuussa 2012 Jukurit lainasi hänet alustavasti Savonlinnan Pallokerhoon paikkaamaan Juuso Oinosen loukkaantumista, mutta samassa kuussa Seppänen teki SaPKon kanssa loppukauden kattavan jatkosopimuksen. Hän nousi joukkueen ykkösmaalivahdiksi ja pelasi kaikki viisi playoff-ottelua.
Kaudeksi 2012–2013 Seppänen palasi jälleen vuoden mittaisella sopimuksella Hokkiin. Hän nousi joukkueen selkeäksi ykkösmaalivahdiksi. Seppänen torjui eniten nollapelejä (6) Mestiksen runkosarjassa. Kaudella 2013–2014 hänellä oli pudotuspeleissä sarjan paras torjuntaprosentti (93,9%). Seppänen äänestettiin kauden päätteeksi Mestiksen toiseen tähdistökentälliseen.
Ura > Seuraura > Vuodet Kazakstanissa ja Tanskassa

Seppänen siirtyi kaudeksi 2014–2015 Kazakstanin mestaruussarjassa pelaavan Aristan Temirtaun joukkueeseen. Marraskuussa 2014 hänen ja peräti kahdeksan muun pelaajan sopimukset kuitenkin purettiin, kun Aristanin talousvaikeudet pakottivat seuran luopumaan heistä. Seppänen siirtyi loppukaudeksi samassa sarjassa pelaavan Arlan Kokshetaun joukkueeseen. Hän voitti kauden päätteeksi hopeaa.
Kaudeksi 2015–2016 Seppänen siirtyi vuoden mittaisella sopimuksella Tanskan Metal Ligaenin Gentofte Starsiin. Hän toimi joukkueen pääasiallisena vastuunkantajana. Toukokuussa 2016 Seppänen teki Starsin kanssa vuoden mittaisen jatkosopimuksen. Kaudella 2016–2017 hänet valittiin Metal Ligaenin tammikuun 2017 kuukauden pelaajaksi. Seppänen voitti kauden päätteeksi hopeaa. Hänet valittiin sarjan tähdistökentälliseen. Toukokuussa 2017 Seppänen teki Starsin kanssa taas vuoden mittaisen jatkosopimuksen. Kaudeksi 2018–2019 hän siirtyi vuoden mittaisella sopimuksella toiseen Metal Ligaen -seuraan, Odense Bulldogsiin.
Ura > Seuraura > Paluu Hokkiin ja uran päättyminen

Viiden ulkomailla vietetyn vuoden jälkeen Seppänen palasi kaudeksi 2019–2020 vuoden mittaisella sopimuksella edellisenä keväänä Mestikseen nostettuun Hokkiin. Kauden jälkeen hän päätti lopettaa pelaajauransa. Seppänen palasi kaukaloihin vielä lokakuussa 2020, kun hän siirtyi II-divisioonajoukkue KuKi HT:hen, jossa Seppänen pelasi kaksi runkosarjaottelua.
Ura > Maajoukkueura

Seppänen on pelannut seitsemän nuorten ja neljä poikien maaottelua.
Pelaajauran jälkeen

Seppänen nimettiin huhtikuussa 2020 Hokin Mestis-joukkueen maalivahtivalmentajaksi sekä Junnu Hokin maalivahtivastaavaksi. Hän hoiti molempien tehtäviä kaksi kautta. Kaudeksi 2023–2024 Seppänen palasi yhden välivuoden jälkeen Hokin apuvalmentajaksi Pasi Räsäsen johtamaan valmennustiimiin. Kaudeksi 2024–2025 hän palasi joukkueen maalivahtivalmentajaksi edellisellä kaudella Räsäsen korvanneen Antti Halosen valmennustiimiin.
Muuta

Seppänen työskentelee siviilielämässä Eezy Henkilöstöpalveluiden henkilöstökonsulttina.
Lynsay Sands

Lynsay Sands (s. Leamington, Ontario) on kanadalainen kirjailija. Hän kirjoittaa historiallista sekä paranormaalia romantiikkaa.
Hänen kirjallista tuotantoa ei ole tällä hetkellämilloin? saatavilla suomeksi.
Aiheesta muualla

Lynsay Sandsin kotisivut
Lynsay Sandsin blogi
Lähteenoja

Lähteenoja on suomalainen sukunimi ja se on ainakin seuraavien henkilöiden sukunimi.
Aina Lähteenoja (1882–1952), tutkija, kansanedustaja (kok.)
Mimmi Lähteenoja (1865–1937), näyttelijä
Sirkka-Liisa Lähteenoja (1921–2006), toimittaja
Muita merkityksiä

Lähteenoja on yksinäistalon kylä Eurassa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Texasin vuoden 2018 pommi-iskut

Texasin Austinin vuoden 2018 pommi-iskut olivat 2.–20. maaliskuuta tehty räjäytysten sarja. Iskuissa kuoli kaksi ja haavoittui kuusi. Kolme pommeista oli paketteja uhrien kotiovilla, yksi laukesi ansalangalla. Lisäksi yksi räjähti postinjakelukeskuksessa. Poliisi pääsi miehen jäljille tutkimalla turvakameran kuvaa ja kauppojen ostotietoja. Tekijä oli 23-vuotias Mark Anthony Conditt. Hän räjäytti 21. maaliskuuta itsensä, ennen kuin poliisi sai hänet kiinni. Iskujen syynä olivat tekijän ongelmat yksityiselämässä.
Pommi-iskut

Alussa räjähti pommi aamulla 2. maaliskuuta 2018 Anthony Stephan Housen avattua saapuneen paketin. Pommin asettaja oli kantanut paketin postilaatikkoon. Räjähdys surmasi yhden ihmisen. Poliisi piti alussa tätä räjäytystä yksittäisenä ja epäili paketin ehkä tulleen väärään osoitteeseen ja olleen tarkoitettu lähellä asuvalle huumekauppiaalle. Eräs teoria oli, että House olisi itse rakentanut pommin joka olisi vahingossa räjähtänyt teko- tai siirtovaiheessa. Niinpä poliisi alkoi tutkia Anthony Housen raha-asioita. Seuraava tappava isku tuli 12. maaliskuuta. Samana päivänä toinen pommi haavoitti yhtä. Kaikissa pommeissa oli nauloja sirpaleina. Nyt oli selvää, että sarjapommittaja oli liikkeellä. Uhrit olivat alussa mustia ja kuuluivat samaan kirkkoon. Niinpä poliisi epäili alussa etnistä vihaa motiiviksi. Mutta myöhemmin kävi ilmi, että pommittaja valikoi uhrinsa sattumalta.
Pommit herättivät Austinin asukkaissa suurta pelkoa. Suuret palkkiot luvattiin miehen kiinnisaamiseen vievistä vihjeistä. Poliisi piti pommimiestä 4. iskun jälkeen taitavampana kuin mitä oli ennemmin ajatellut. Neljäs pommi laukesi 18. maaliskuuta ansalangalla, ja haavoitti kahta nuorta miestä.
Vielä yksi pommi räjähti postin jakelukeskuksessa. Yksi jakelukeskuksen pommi tehtiin vaarattomaksi.
Tunnistaminen

Yli 500 FBI:n ja ATB:n agenttia tutki poliisin lisäksi tapausta. Kun poliisi tutki kaupoista tehdyistä ostoksista pommien tekemiseen kelpaavien materiaalien ostoksia, nousi Mark Anthony Condittin nimi kiinnostavaksi. Hän oli 23-vuotias valkoihoinen mies. Niinpä poliisi saattoi analysoida Condittin internet-hakuja. Conditt näkyi varhain 21. maaliskuuta valvontakamerassa jättävän paketteja paketteja FedExin toimistoon. Selvisi että Conditt asui Round Rockissa, Texasissa. Hänellä oli kaksi asuintoveria. Conditt oli työtön, ja keskeyttänyt taloushallinnon opinnot collegessa. Hän oli saanut hyviä arvosanoja ja ollut töissä eräässä puolijohtimia valmistaneessa tehtaassa. Erään Condittin sukulaisen mielestä hän etsi paikkaansa elämässä. Conditt oli väkivallaton, mutta hermostui herkästi erimielisyyksistä. Nauhalle jättämässän tunnustuksessa Conditt ei kertonut pommi-iskujen syitä, mutta puhui yksityiselämänsä haasteita.
Condittin kuolema

Poliisi tunnisti Condittin auton yleisön antamista tiedoista. Conditt melko varmasti aavisti poliisin olevan tulossa, koska jätti videoviestin. Condittin kotoa löytyi pommeja. Conditt itse oli hotellissa. Poliisi saarsi miehen Round Rockissa, ja odotti vahvistuksia. Conditt lähti ajamaan pakoon. Poliisit seurasivat perässä. Poliisi onnistui pysäyttämään Condittin. Pakenijan auto suistui ojaan. SWAT:in erikoispoliisit lähestyivät autoa. Yksi poliiseista ampui Condittin autoa kello 2.00 paikallista aikaa. Ilmeisesti Conditt räjäytti itsensä. Mies kuoli, ja lähellä ollut poliisi haavoittui.
Jälkiseurauksia

Poliisi epäili pommeja vielä jääneen jäljelle. Huhuttiin, että Austinissa liikkuisi vielä toinen pommimies.
Käännös suomeksi
Luonas sun

| Luonas sun Petri |
| --- | --- | --- |

Studioalbumin tiedot
 Studio : MTV-studio
 Tuottaja(t): Veikko Samuli
 Tyylilaji: iskelmä
 Levy-yhtiö: M&T Production
 Levymerkki: M&T
Petri Petterssonin muut julkaisut
| Oikku ja vapaus 1981 | Luonas sun 1987 | Ajatus elää 2013 |
Luonas sun on Ilkka ”Petri” Petterssonin neljäs sooloalbumi vuodelta 1987. Sen on M&T Productionille tuottanut Veikko Samuli ja sovittanutkin salanimellä Sauli Ylämaa. Levyn tyyli on Petterssonin aiempia laulelmatyyppisiä sooloalbumeja iskelmällisempi, ja taustat on toteutettu muusikkojen sijaan ajalle ominaisesti rumpukonein ja syntetisaattorein. Tällä albumilla Pettersson käyttää artistinimestään pelkkää alkuosaa Petri.
Kappaleet > A-puoli

Yli merten, yli vuorten – 2.48 (säv. Ilkka Pettersson, san. Antero Ollikainen)
Luonas sun – 2.44 (säv. Ilkka Pettersson, san. Jorma Toiviainen)
Sateenkaaren maa – 3.31 (säv. ja san. Ilkka Pettersson)
Sirkusprinsessa – 2.58 (säv. Ilkka Pettersson, san. Pentti Räsänen, Pirkko Räsänen)
Päiväunta – 3.28 (säv. Heikki Keskinen, Ilkka Pettersson, san. Ilkka Pettersson)
Kappaleet > B-puoli

Seis, jättää et saa – 2.48 (säv. ja san. Ilkka Pettersson)
Luokseni jää – 3.26 (säv. Ilkka Pettersson, san. Mikko Alatalo)
Ethän kerro, että lähdet – 3.25 (säv. ja san. Ilkka Pettersson, Sauli Ylämaa)
Älä unohda ystävääsi – 2.57 (säv. Ilkka Pettersson, san. Pirkko Räsänen)
Vaikket kotiin palaisikaan – 2.47 (säv. Ilkka Pettersson, san. Ilkka Pettersson, Leena Laakkonen)
Lähteikköpoimulehti

| Lähteikköpoimulehti |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Poimulehdet Alchemilla
Laji::  glabra
Kaksiosainen nimi
 Alchemilla glabra  Neygenf. 
Katso myös
   Lähteikköpoimulehti Wikispeciesissä   Lähteikköpoimulehti Commonsissa 
Infobox OKNimi-testi OK: 
Lähteikköpoimulehti (Alchemilla glabra) on ruusukasvien (Rosaceae) heimoon, poimulehtien (Alchemilla) sukuun kuuluva kasvilaji. Se on monivuotinen, vaaleanvihreä ja yleisesti ottaen keskikokoinen ruohovartinen kasvi. Monet poimulehtilajit muistuttavat paljolti toisiaan, mutta lähteikköpoimulehti on yksi helpoimmin muista erotettavista poimulehtilajeista. Muista poimulehtilajeista lähteikköpoimulehti on erotettavissa lähes kaljujen lehtiensä ja varsiensa perusteella, sillä monet muut poimulehtilajit ovat ainakin jokseenkin tiheäkarvaisia. Lähteikköpoimulehden lehdet myös narskahtelevat hierottaessa niitä toisiaan vasten.
Lähteikköpoimulehden voi kasvaa noin 50 cm korkeaksi, ja sen varsi on alaosastaan jokseenkin karvainen. Muuten sen varret, lehtiruodit sekä lehdet ovat lähestulkoon kaljuja. Varren tyvellä olevat lehtitupet ovat ruskehtavia. Lehdet ovat suuria, jopa 30 cm leveitä, sekä muodoltaan pyöreitä tai hieman munuaismaisia. Lehdissä on seitsemästä yhdeksään pyöreäkärkistä sekä hammaslaitaista liuskaa, ja kunkin liuskan laidoissa on 13–19 keskenään erikokoista hammasta. Lehdissä on karvoja vain alapuolen lehtisuonien kulmissa sekä kärjissä. Lähteikköpoimulehden kukat ovat tiiviissä sekä monihaaraisissa kukkarykelmissä, joissa yksittäiset kukat ovat pieniä sekä kellertäviä. Lähteikköpoimulehti kukkii touko–kesäkuussa.
Lähteikköpoimulehti kasvaa tuoreella tai kostealla maaperällä, muun muassa tulvaniityillä, ojissa, lumenviipymillä sekä rannoilla. Suomessa lähteikköpoimulehteä kasvaa yleisimmin Ahvenanmaalla, minkä lisäksi sitä tavataan jonkin verran myös Hämeen ja Pirkanmaan seuduilta sekä paikoitellen muualtakin maasta, lähinnä Etelä- ja Lounais-Suomesta.
Lähteikköpoimulehden (Alchemilla glabra) tieteellinen nimi viittaa latinan kielen sanaan glaber, joka tarkoittaa kaljua tai karvatonta.
Aiheesta muualla

Laji.fi: Lähteikköpoimulehti (Alchemilla glabra)
Maailmankaikkeudesta

Maailmankaikkeudesta voi viitata kahteen antiikin aikaiseen filosofiseen teokseen:
Maailmankaikkeudesta (De mundo), Aristoteleen fysiikan alan teos.
Maailmankaikkeudesta (De rerum natura), Lucretiuksen runoelma epikurolaisesta todellisuuskäsityksestä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Maailmankaikkeudesta”, voi hakea sivunnimihaulla, laajalla sivunnimihaulla tai tekstihaulla.
MPEG-1

Säiliömuotoja
AVI
ASF
HEIF
Matroska
Ogg Media Format
QuickTime
Koodekkeja
AV1
H.264
HEVC
H.266
MJPEG
MPEG-4
VC-1
VP9
MPEG-1 on tiedostomuotostandardi, jonka tavoitteena on pakata ääntä ja kuvaa kohtuullisella laadulla niin ettei se kuitenkaan vie kohtuutoman paljoa tallennustilaa. Tämä standardi (ISO-11172) oli ensimmäinen MPEG-komitean tulos ja se valmistui 1992.
Tunnetuin MPEG-1-standardin osa on äänen koodaus MPEG-1 Layer-3 eli MP3, joka mullisti digitaalisen musiikin jakamisen ja toistamisen.
Standardi on tarkoitettu kuvan ja äänen pakkaamiseen digitaaliselle tallennusmedialle kuten CD-ROMille. MPEG-1 koodaus voidaan jakaa kolmeen osaan; systeemi, video ja ääni. Koodaus MPEG-1 muotoon tapahtuu kiinteää datavirtaa käyttäen (CBR), videon maksimi datavirta on 100 Mbit/s, ja maksimi kuvakoko 4095×4095. MPEG-1 video on aina lomittelematonta.
Video-CD järjestelmän pakkauksessa käytetty kuvakoko PAL-järjestelmälle on 352 x 288 kuvapistettä, ja NTSC-järjestelmälle 352 x 240 kuvapistettä. Maksimi videon datavirta on 1,1519 Mbit/s. Videokuva voidaan pakata suhteessa 50:1, jolloin kuvan laatu säilyy kohtalaisena. Suurempaa pakkauskerrointa (200:1) voidaan käyttää silloin kun laadusta voidaan tinkiä. Audiokoodeekkina voidaan käyttää joko Audio-CD:ltä tuttua PCM-ääntä tai MPEG-1 Audio Layer II (MP2) -pakkausta, jonka datavirta on kiinteä 224 kbit/s. Tällä pakkauksella ääni voi olla kaksikanavainen mono, stereo, intensity stereo tai joint stereo. Äänen ja kuvan synkronoinnin takaamiseksi ääni- ja kuvadata ovat lomitettuna MPEG:n videosektoreissa.
Stillvideo on koodattava mpeg-Intra kuviksi. Normaali kuvakoko on 352 x 240 kuvapistettä NTSC- ja 352 x 288 kuvapistettä PAL-järjestelmässä. Käytettävissä on myös suurempikokoinen (High Resolution) kuva, jolloin kuvakoot NTSC- ja PAL-järjestelmissä ovat vastaavasti 704 x 480 ja 704 x 576 kuvapistettä.
MPEG-2 on "päivitetty" versio MPEG-1:stä, jonka kehittäminen aloitettiin jo ennen kuin MPEG-1 standardi oli saatu valmiiksi. MPEG-2 toi mukanaan mm. tuen lomitetulle videolle sekä useammalle äänikoodekille.